มันนี่ทูเดย์
อีคอมเมิร์ซดันยอดโอนรายย่อยพุ่ง
29 ก.ค. 2558

อีคอมเมิร์ซดันยอดโอนรายย่อยพุ่ง
ธนาคารแห่งประเทศไทย (ธปท.) รายงานยอดธุรกรรมการโอนเงินรายย่อย ตามประเภทบริการ ล่าสุด ณ สิ้นเดือน มิ.ย. หรือไตรมาส 2 ปีนี้ ว่า ทั้งระบบมีการโอนเงินทั้งสิ้น 3.27 ล้านรายการ มีมูลค่ารวม 2.15 แสนล้านบาท เพิ่มขึ้นจากเดือนเดียวกันของปีก่อน 11.6% และ 18.6% ตามลำดับ และหากเปรียบเทียบกับไตรมาสก่อนหน้าจะมีปริมาณเพิ่มขึ้น 8.5 หมื่นรายการ หรือ 2.7% ส่วนมูลค่าเพิ่มขึ้น 7,420 ล้านบาท หรือ 3.6% ซึ่งเป็นไปตามการพัฒนาระบบและเทคโนโลยีอย่างต่อเนื่อง และตามความนิยมช็อปปิ้งออนไลน์ของผู้บริโภคที่สูงขึ้น